สวัสดีคะหนูอายุ15แต่ประจำเดือนไม่มาเกือบปีแล้วหนูเป็นคนอ้วนน้ำหนัก71สูง160ช่วงแรกที่เป็นประจำเดือนก็ปกติดีแต่ต่อมาประจำเดือนเริ่มมาไม่ปกติแล้วก็น้อยเป็นอยู่ไม่กี่วันก็หายไปแล้วหลังจากก็เริ่มไม่มาเป็นเดือนสองเดือนตอนนั้นกังวลมากแต่เดือนต่อมาก็กลับมาเป็นอย่างนั้นหลายครั้งจนครั้งนี้หายไปเกือบปีแล้วพอบอกแม่ก็บอกว่าแม่ก็เคยเป็นเดียวก็กลับมาแต่หนูกังวลมากเลยคะ
สวัสดีค่ะ การที่ประจำเดือนไม่ค่อยมา และหายไปเกือบปี อาจเกิดจาก1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ แต่ก็จะต้องมีอาการอื่นๆ ร่วมด้วยหากยังคงมีระยะห่างระหว่างรอบเดือนที่นานกว่า 45 วัน แนะนำควรไปพบสูติ-นรีแพทย์เพื่อตรวจหาสาเหตุค่ะ ส่วนใหญ่แล้วในช่วงวัยรุ่น ก็น่าจะเกิดจากการผลิตฮอร์โมนของรังไข่ที่ผิดปกติ และการที่มีน้ำหนักตัวมาก ก็ยิ่งส่งผลให้การผลิตฮอร์โมนผิดปกติร่วมด้วย ซึ่งโดยส่วนใหญ่ การรักษาคือการทานปรับฮอร์โมน ร่วมกับการลดน้ำหนักลงค่ะสำหรับการทีน้ำหนักตัวมากนั้น การจะลดน้ำหนัก ก็ควรปรึกษาแพทย์เช่นกัน ไม่ควรซื้อยาหรืออาหารเสริมใดๆ มาทานเอง เพราะอาจได้รับอันตรายได้ ทั้งนี้ การลดน้ำหนักตัวก็ต้องเป็นไปอย่างค่อยเป็นค่อยไปค่ะ สิ่งสำคัญคือการควบคุมอาหารและการออกกำลังกายค่ะสำหรับโรคมะเร็ง หากหมายถึงมะเร็งปากมดลูก มะเร็งเยื่อบุโพรงมดลูก มักทำให้เกิดอาการเลือดออกกะปริดกะปรอย หรือมีเลือดออกปริมาณมาก มีตากขาวปนเลือด เลือดออกหลังจากมีเพศสัมพันธ์ เป็นต้น มักไม่ได้ทำให้เกิดอาการขาดประจำเดือนค่ะ